
Car novi Sprehae placidas ad undas 
excitant mentem sonitus? superba 
cur novo splendore palatiorum 

comta refulget 


urbs Borussorum? quid agit decora 
in domo regum chorus hic verendus? 
Artibus gaudens academiisque 

Die, age, Musa! 


Nullus hie pompae locus est inerti, 

nullus est fuco neque glorianti 

fastui. Dignam nivibus comarum 
ecce senectam 


et viros nervis iuvenum vigentes 

pube eum florente ad agenda sacra 

hic vides iunctos superas in auras 
mittere voces. 

Gratias solvunt, pia vota fundunt, 
dant precum laudes. Celebrant, decem ante 
lustra quod clemens Deus ex profunda 


noete retexit 


lumen. Шіпв memori ruinae 
idi horrores etiamnum inhaerent, 
qua ferox quondam patriae occupatos 
undique fines 


hostis afflixit subolesque clade 
heu Tuisconis ruit universa. 
Tunc ubi victricis amica gentis 


palma Borussae? 


Tune ubi vexilla prius corusca 
urbium? cuius fuit, his in arvis 
quod spei incertae rigido labore 


sevit arator? 


Unde tune leges populis acerbae? 
Regibus nostris aliena iussa 
Unde? Gallorum strepitu insolenti 


cuncta repleta! 


Et cuinam tune licuit dolores 
publicos efferre? cui querendi 
ulla libertas tribuit malorum 


dulee levamen ? 

Heu decus summum patriae optimumque 
tunc, fides Germana, oculos gigantis 
luridos horrens, subiit propinqua 


labe periclum! 


Sed Deus, sed cunctipotens columnam 
prolici quassam vetuit. Fideli 
filio et regi patriae, severa 

sorte probato, 


Friderico Guilielmo ahenum 
robur inspirat. Lodovica fida 
coniugi coniux velut ex corona 


caelicolarum 


adstat in terris, ope mox peracta 
in beatorum reditura sedes, 
ut suis, quae non pereant, Borussis 


munera linquat; 


adstat ornatus meritis virorum 

coetus, altari patriae sacratos 

adgerens ignes, quibus in tyranni 
regna nefasta 


omnium, qui ferra ferant, bonorum 

proelium extremum statuunt, futuri 

per Deum certis animis triumphi 
pectoribusque 

masculis. Lux illa, soror sororum 

docta doctarum in serie, chori dux 

quae salutanda es, studio flagranti 
te dedit urbis! 


Illa lux, qua rex, sator ut paternus, 

te, coercens regificum apparatum, 

Divitem et grandem voluit, benigna 
te dedit orbi, 


spem novam certamque resuscitandae 
ex gravi luctu patriae universae! 
Illa fortunata dies piorum 


cordibus omni 


gratulabundis celebretur aevo! 
Nam fidem servans tua reddidisti 
dona donanti. Locuples ab illo 


divitiarum 


aureum semen patriae per arva 
larga sparsisti. Iuvenum cohortes 
artium sertis studuque lauro 


conspicuorum 


induisti armis, violenta Galli 
castra fracturas, meritoque cultu 
restituturas patrios, resarta 


pace, penates. 

Tanta nascenti tibi sunt tributa! - 

Rivulis parvis oriuntur amnes: 

ex redundanti tua magna fonte 
volvitur unda. 


Magna volvatur! vegetam et salutem, 
rege coelesti latices alente, 
per virescentis patriae beata 

prata volutet! 


SPECIMEN 
CODICIS NOVI TESTAMENTI FULDENSIS. 


Exstat inter reliquias sancti Bonifacii, quae ad thesaurum eccle- 
siae cathedralis Fuldensis pertinent, venerandae antiquitatis codex mem- 
braneus, Novum Testamentum ex versione Hieronymiana continens, anno 
p. Chr. n. DXLVI iteratisque curis DXLVII a Victore Capuae episcopo 
propria manu correctus et compluribus eiusdem subscriptionibus signis 
atque adnotationibus instructus. 

Cuius pretium quum multiplex est, tum in ea maxime re cernitur, 
quod inter antiquissima est versionis ss. scripturarum Hieronymianae do- 
cumenta. Quae quantae sit auctoritatis nonnisi ab iis penitus intelligitur, qui 
quae ratio inter ilum atque ipsam Romanae ecclesiae naturam intersit 
bene explorarunt. Hieronymi enim versio post praeterita aliqua sae- 
cula, quibus fere pari fruebatur aestimatione atque veteres Шае, quae a 
recentioribus Italae appellatione iusto audacius comprehenduntur, ad ipsam 
hbri ecclesiastici auctoritatem evecta in summo honoris fastigio рег totum 
medium aevum versata est, immo quod Paparum Romanorum ditionem atti- 
net ad hunc usque diem versatur. llla versione utebantur qui publicum 
cultum administrabant, ila qui intra monasteriorum moenia Deum cole- 
bant. Illius verba sequebantur qui scholis vel praeerant vel intererant. 
Ex Ша versione dogmata ecclesiastica tum per publica episcoporum con- 
cilia, tum per singulos homines doctos vel confirmabantur vel adversus 
haereticorum aggressiones defendebantur. Quae penes illius auetorem quon- 

dam fuerat rerum divinarum intelligentia, in eius fundamento omnium illius 
aevi theologorum cognitio exstruebatur; intra eiusdem terminos erat com- 
prehensa atque coaretata. Qua de causa spiritualem illius vim ac poten- 
tiam ipse laicorum populus, cui vernacula lingua reddebatur, maximopere 
expertus est. Catecheses puerorum, ubi instituebantur, ab hominibus exer- 
cebantur communi illius versionis usu enutritis. Plebi christianae evan- 
сепа quae dicuntur et epistolae ex illa versione vernacule recitabantur. 
Sacrae conciones secundum eandem vel concipiebantur vel habebantur. Quae 
in aedibus sacris, quae in сппеќегиз, quae in publicis monumentis imagi- 
nibusque aut pictis aut sculptis ex utrovis testamento hausta legebantur 
inscripta, secundum illius versionis eloquium erant conformata. Quae no- 
strorum medii aevi poetarum aetatem tulerunt opera, quatenus res divinas 
edisserunt, nisi illa adhibita intelligi nequeunt. Porro ad cunctorum occiden- 
tis populorum considerationem progredientibus nobis, quum nil maius inve- 
niatur in tota medii aevi historia, quam universalis illa quae per Papatum 
Romanum repraesentabatur gentium occidentalium unitas, istius stabiliendae 
praecipuum adiumentum in plena illius ss. scripturarum versionis commu- 
nione datum tuisse apparet. Omnia ut uno dicam verbo, Hieronymiana 
sacri codicis versio videtur grandis esse tubae instar, qua per tot saecula 
evangeli de Christo sonitus per omnes occidentes nationes profusus est. 

Hane igitur versionem, theologorum quidem summo studio et hi- 
storico et critico dignam, si quis codex vetustus authenticam continet, 15 
optimorum numero monumentorum recte videtur accenseri. 

Quibus de causis, quum decorum sit ut quas ipsi habeamus opes 
literarias eas eum reliquis licet sint. ditiores communieemus, Lachmanni 
exemplum sequens, excellentissimae viri memoriae, qui consummandae 
suae Novi Test. editionis ergo codicem Fuldensem cum Buttmanno suo 
adiit criticamque eius collationem instituit, MS. illius edendi inde à com- 
pluribus annis non solum consilium сері, sed etiam operam onusque hu- 
meris meis imposui. Qua in re quoniam optio mihi data erat, vellemne 
editionem vel papyri genere vel typis manu scriptorum formam imitanti- 
bus magnificam, an minus splendidam modicoque pretio venalem, sed quae 
textum ceteroquin fideliter redderet parare, splendori quidem utilitatem 
praetuh. Hac vero data solemni occasione aliquod codicis specimen eden- 
dum atque ea adornandum ratione curavi, qua illus, quantum per artem 
typographicam liceret, quasi imaginem oculis lectorum proponerem. Quae 
imitatio quandoquidem duabus praecipue de causis summum perfectionis 

gradum non attigit, altera quia in typographeo Academico, ex quo ut hoc 
schediasma prodiret benevole mihi concessum est, typi non inveniebantur, 
qui characteribus libri manuseripti maiuseulis initia et capitum et mino- 
rum textus incisionum denotantibus responderent, altera quia ad versus 
rubro colore seriptos, quos hie additis asteriscis a me vides esse insigni- 
tos, eodem colore reddendos haud satis temporis datum erat, hune de- 
fectum compluribus tabulis, quae codicis aliquas paginas tum dimensione 
sua tum scriptionis genere quam accuratissime tibi repraesentarent, sup- 
plere ас compensare studui; monitumque te esse velim, in codice sin- 
gulas esse columnas, quas in his paginis impressis spatii explendi causa 
binas coniugavi. Ceterum quod exhibiturus specimen ea codicis folia 
elegi, quae epistolam s. lacobi continent, id non solum ea de causa 
mihi faeiendum existimavi, quia commodi ad hune de quo agitur usum 
ambitus esse videbatur, sed potissimum quia adnotationibus saeculo uti vi- 
detur ҮШ charactere Anglosaxonico ad marginem scriptis instructa est, 
quae a nemine adhue, quod sciam, lectae nedum editae, sicuti lectorem 
archaeologiae peritum ipsa scripturae difficultate ad legendi conatum 
provocant, ita Novi Test. interpretem sacraeque exegeseos aestimatorem 
historieum argumento suo alheiunt ae delectant. 

SCHOLIA 


INCERTAE ORIGINIS 


AD ILLUSTRANDAM 5. IACOBI EPISTOLAM CHARACTERIBUS AN- 
GLOSAXONICIS AD MARGINEM CODICIS FULDENSIS EXARATA. 


1. 1. Sequitur epistola sancti iacobi] * iacobus alphei frater domini quemque 
dicunt ab ipso saluatore episcopum ordinatum et ordinem 
misae faciendi ostendisse creditur * 

‚у, Jacobus] iacob interpraetatur supplantator alligorice omnes sancti 
uitia sua superabunt 

„ „ dei et domini] quod dicit dei pertinet ad patrem sicut domini ad 
filium. Deus et Dominus commonia nomina sunt sanctae 
trinitatis 

., thesu christi] ihesus inter [praetatur?] saluator Christus unctus 

4 4 seruus] non seruus peccati sed gratiae dei seruus et corpore et 
anima · 

.. . duodecim tribubus quae sunt in dispersione] secundum sensum ecclesiae 
catholicae quae dispersa est in orientem et occidentem et me- 
ridiem et aquilonem sicut israhelicae plebi gentes interiectae 
sunt sic ecclesiae interserunt se genera infidelium: 

‚„ „ salutem] salus uera est in [deum?] credere et episcopum audire qui 
salutem ministrat audientibus 

3* 

1, 2. Omne gaudium existimate] omne gaudium praesens non est sed quod 
hic initiatur per fidem et in futuro impletur per speciem 

„ „ gaudium] universali ecclesiae praeceptum est ut permaneat in fide 
et speret post hiemem asperam aestatem fructuosam post per- 
secutionem praemia caelestia 

„ „ existimate] pro certo scitote 

» 95 сит in temptationibus uariis incideritis] ut est per multas tentationes 
oportet nos intrare in regnum caelorum: 

„ 9. Scientes quod probatio fidei uestrae patientiam operatur] probatio fidei per 
patientiam erit quia patientia est primus fructus caritatis 

„ „ patientiam] hoc est perseuerantiam bonorum operum usque іп 
finem ut dicitur qui perseuerauerit et cetera 

‚„ 4. patientia autem opus perfectum habeat] opus perfectum est dilectio dei 
et proximi 

z Б ut sitis perfecti] hoc est in opere bono corpore et anima sive in ve- 
tere et novo testamento bene intelligentes 


‚ perfecti et integri] perfecti et integri et corpore et anima perfecti 


E 


in dilectione dei et proximi opere et fide 

, tn nullo. deficientes] id est іп nullo genere tormentorum deficientes 
vel in bono opere imperfecti 

2 5. Si quis autem indiget sapientia, postulet a deo] * ut sciat uiam suam di- 
sponere secundum deum * 

„ „ €t dabitur ei] quia omnibus in fide postulantibus deus sapientiam 
tribuet 

„ 6. Postulet autem in fide] * id est ut accipiat scientiam quam postulat * 

ә, Qui autem haesitat similis est fluctui maris qui а uento mouetur] quia [quod] 


est sicut uentus mare sic falsi doctores ecclesiam turbant et 

per uentum diabolus intelligitur a quo instabilis anima mo- 
uetur persuasione mali spiritus si sapientiae et dei gratiae in- 
credulus permanserat. | | 

1, 8. Ох duplici animo inconstans in omnibus uiis suis] Ше duplex animo est 
qui inter et uetus nouum testamentum dubitat 
in uiis suis hoc est in cogitationibus et uerbis et operibus 

4 9. Glorietur autem frater humilis in exaltatione sua] hoc est quod in evan- 
gelio legitur: qui se exaltabit humiliabitur 

„9.10. Glorietur autem frater humilis in exaltatione sua dives autem in humilitate 
sua] * tapinosis est id est magnae rei bumiliatio diuiti quod 
debuit pauperi pauperi autem quod debuit diuiti adsignauit:* 

4 . dives autem in humilitate sua] hic unusquisque peccator intelligitur 
quia dives est in suis uoluptatibus per [propter?] quas humilia- 
bitur aut hic per poenitentiam et emendationem aut ibi in 
pena perpetua 

„ „ quoniam sicut flos faeni transibit] luxta esaiam prophetam omnis саго 
foenum est et omnis gloria eius sicut flos cito cadet 

„ 11. Exortus est enim sol cum ardore et arefecit faenum] christus est sol ae- 
ternus et sol iustitiae qui ardore spiritus sancti dicit [dicitur?] 
ignem immittere in terram 

» „ Et flos eius decidit et decor uultus eius deperit] omnes prauitates eius 
deperiant et luxoria et diuitiae multae 

4 „ día et dives in itineribus suis marcescit] heresis et voluntas humana 
quando in senectutem et in mortem cadit 

‚„ 12. Beatus vir qui sufert temptationem] hoc est humilis qui incipit bea- 


titudinem in temptationibus et perficiet in praemium 

1, 12. quoniam quum probatus fuerit] Yn fide et in operibus bonis compro- 

batus post uictoriam accipiet uitam aeternam 

4 accipiet coronam uitae] hoc est quod dictum est omnibus sanctis 

esto fidelis usque ad mortem et dabo tibi et cetera 

‚. 13. Nemo cum temptatur dicat quia a deo temptatur] Nemo imputet deo 

cum patiatur tormenta pro merilis suis 
„ Deus enim intemptator malorum est] * quia non habet causam in ma- 
lorum temptatione sed in bonorum:* 

* Deus enim intemptator malorum est ipse autem neminem temptat] Non tem- 
ptat deus malos homines sed suis actibus mali uindictam me- 
ruerunt sed probat aliquando bonos sicut abraham: 

14. Unusquisque uero temptatur a concupiscentia sua abstractus et inlectus] de 
qua dixit apostolus caro concupiscit aduersus spiritum 
abstractus a deo | 
et inlectus a diabulo in multa genera peccatorum 

- 15. Dein concupiscentia cum conceperit parit peccatum] conceperit in cogita- 
tione pariet in uerbo et in opere mala inlicita 

peccatum uero cum consummatum fuerit generat mortem] * id est рег actum 
animae spiritaliter mortem generat* consummatum erit pec- 
catum iniusti quàndo cadit in mortem ubi perit confessio 

.. 16. Nolite itaque errare fratres mei] hoc est nolite increduli esse 

‚. 17. Omne datum optimum et omne donum perfectum. desursum est] hic respicit 

ad initium creaturarum omnium quia deus omnia bona crea- 
uit qui est pater luminum id est angelorum et qui luminari- 
bus doctrinae inluminat ecclesiam suam 

datum optimum baptismum 


donum perfectum poenitentia vel uirginitas et continentia 

1, 177. descendens а patre luminum] * qui est lux lucis et fons luminis * 


99 


„ apud quem non est transmutatio] * id est de bono in malum * vitae 


aeternae perditio 


s „ ес vicissitudinis obumbratio] * id est ut nubes obumbrant solem vel 


%% 

occasus sic et mutatio boni in malum * quia oblivio post scien- 
tiam sive nox post diem nobiscum sunt non cum domino in 


coelo 


18, Voluntarie genuit nos verbo veritatis] * id est in baptismo * verbo veri- 


tatis hoc est evangelii ut sitis filii inquit patris vestri qui in 


coelis est et in principio faciamus [inquit] hominem 


„ ut simus initium aliquod creaturae eius] * per generationem creaturae 


eius id est ut praedicate evangelium omni creaturae id est 


ж 


omni creato іп baptismo nos sumus initium aliquod per 


passionem et resurrectionem id est primi [et) novissimi 


19. Scitis fratres mei dilecti] respicit ad id quod supra dixit omne da- 


tum et cetera 


. Sit autem omnis homo velox ad audiendum tardus autem ad loquendum] 


hoc ad initium doctrinae contra causas elationis sciebat enim 
apostolus eos ad quos episcopus mittitur primatum verbi 


voluisse tenere et docere. 


„ „ 6 tardus ad тат] hoc іп evangelio legitur: qui irascitur fratri 


suo reus erit iudicio 


„ 21. Propter quod abicientes omnem inmunditiam] hoc est generaliter quae 


a diabulo sunt sumpta per inmunditiam corporis et animae 


quae pertinent ad fornicationem 


„ In mansuetudine suscipite insitum verbum] * id est quod modo praedico 


vobis hoc est evangelium * Insitum per multa tempora pa- 

triarcharum et prophetarum de quo dicitur: ipse enim sal- 
vum faciet populum suum a peccatis eorum 

1, 22. Estote autem factores verbi et non auditores tantum fallentes vosmet ipsos] 
factores verbi sunt qui custodiunt praecepta fallaces illi qui 
non custodiunt praecepta еі desiderant evangelium christi 
audire et non implere 

„ 23. consideranti uultum nativitatis suae] *id est in quo et in quali natus 
est * 

.. 4. în speculo] mnlierum est mos considerare se in speculo ut pla- 
cere viris suis possint Ita animas nostras considerare oportet 
in speculo evangelii ut christo viro suo placere poterint et 
non obliviscantur praecepta eius 

‚ 25. Qui autem perspexerit in lege perfecta] * id est in nova lege * 

„ da lege perfecta libertatis] legem libertatis dicit caritatem de qua 
apostolus ait porlate invicem honera vestra sic adimplebitis 
legem christi: 

.. 26. Si quis autem putat se religiosum esse] laudando semet ipsum ut dixit 
phariseus non sum sicut puplicanus iste 

. . Non refrenans linguam suam sed seducens cor suum huius vana est religio] 
hoc est quia consistit cor eius in laude sua et vana est re- 
legio eius quia verbum dicit quod non manet in corde eius 
et ideo cor suum seducitur: 

.. 27. Religio munda et immaculata apud deum et patrem haec est] Ideo adiecit 
patrem ut et personam fili ostenderet quia pater nomen 
filii est: 

„ Visitare pupillos et viduas in tribulatione eorum] Cura pupillorum et 


viduarum ecclesiae commendatur pupilli autem et viduae 

mystice intelliguntur sensus corporis et animae quos debe- 
mus adtendere: 

1,97. Inmaculatum se custodire ab hoc saeculo] hoc est ut nemo causa pe- 
cuniae pupillos visitet aut causa turpis amoris viduas: 

2, 1. Nolite in personarum acceptionem habere fidem domini nostri ihesu christi gloriae] 
de datione baptismatis diviti et pauperi haec dicta sunt iu- 
deis et gentibus 

» +5 Nolite in personarum ей.) hic totam legem рег sinecdochen tangit 
gloriae dicit id est datiuus casus fidem gloriae hoc est resur- 
rectionis ihesu christi: 

„ 2. Etenim si introierit in conuentu vestro Uir aureum anulum habens in veste 
candida Introierit autem et pauper in sordido habitu] Anulum aureum 
habens hoc est divitis omnibus 
veste candida indicat gaudium mentis 
pauper sordidus non intus sed foris est 
exemplum regis et pauperis hic accipitur et de omnibus in- 
tellegitur qui reddent causas iniquitatis. 

„ 4. Nonne iudicatis apud vosmet ipsos] quasi dixisset non apud deum 
hoc iudicium est hoc cum in uobis cogitatis 

4 0$ Et facti estis iudices cogitationum iniquarum] Iudices cogitationum id 


est auctores iudex enim cogitationum est qui eas in opere 


profert 

„ О. Nonne deus elegit pauperes in hoc mundo] ut est elegit deus stulta 
mundi ut confundat sapientes quod de maria et ioseph et 

de apostolis intelligitur’ qui piscatores et inlitterati fuerunt 


„ pauperes] id est gentiles et iudaeos in unum ut est beati pau- 


99 


peres spiritu et reliqua 


Google 


26 


D. Et heredes regni quod repromisit. deus diligentibus se] hoc est quod ue- 
ritas dicit beati pauperes spiritu quoniam ipsorum est reg- 
num caelorum 

6. Vos autem exhonorastis pauperem] hoc est non dantes ei necessaria 

„ Nonne divites per potentiam opprimunt vos] quod de persecutoribus 
ecclesiae intelligitur qui iudicium faciunt in terra secundum 
suam voluntatem in sanctos 

7. Nonne ipsi blasphemant bonum nomen quod inuocatum est super nos] bonum 
nomen est israel id est anima videns deum vel nomen 
christiani 

8, Si tamen legem perspicitis regalem] legem regalem id est commonem 
moysi id est si uultis eam seruare bene agitis spiritaliter 
scilicet 

„ diligis proximum tuum sicut te ipsum] ne memineris iniqui(ta]tem pro- 
ximi hoc est post poenitentiam et ali non facis [facias] quod 
non vis НЫ fieri 

9,8% autem personas accipitis peccatum. operamini] ad personas divitum 
hoc intellectum pertinet a 

„ Redarguti a lege quasi transgressores] hoc est quod non seruastis le- 
gem dei lex puniebat uos ut estqui facit opera terrena occi- 


datur 


„ 10. Quicumque autem totam legem seruauerit Offendat autem in uno factus est 


omnium reus] id est si non habet caritatem dum nihil pro- 


sunt omnia mandata vel si unum de mandatis reliquerit 


„ 11. Qui enim dizit non moecaberis dixit et non occides. Quodsi non moecaberis 


occides autem] hic iudaeos voluit intellegi qui in multis offen- 


dunt deum 

9. 19. Sic loquimini et sic facite sicut per legem libertatis incipientes iudicari] hoc 


9: 


4% 


est modo per misericordiam quam ante non habueritis Мс 
morem doctorum corrigit ut quod doceant in ecclesia opere 
impleant et ad omnes credentes quasi dixisset sic facite ut 
loquimini sermonibus per legem libertatis nouum testamen- 
tum [intellegit?] in quo demisa sunt peccata uel caritatem 


incipientes id est cum uenistis in fidem 


19. Sicut per legem libertatis incipientes iudicari] id est sicut per nos modo 


coepistis in noua lege iudicari sicque alifojs iudicate hoc est 


misericorditer 


13. Iudicium enim sine misericordia. illi qui non fecit misericordiam] hoc dicit 


ne hominibus sine misericordia iudicaretur ubi conuentus 
eorum fuerinl 

qui non facit misericordiam id est qui non inplevit no- 
uum testamentum 

cum fide ut si non demiseritis hominibus et cetera 

el si in iudicio pauperis lenis et misericors fueris iudi- 


cium dei non timebis 


‚‚ Superezultat autem misericordia iudicio] hoc est valet misericordia ad 


liberandum plus quam iudicium ad damnandum videtur ta- 
men iudicium esse ut peccator damnetur superexaltatur mi- 
sericordia iudicio ut fuit loth quia caritas magis defendit ho- 
minem quam verum iudicium damnet de minim [de minimis?] 


peccatis quia caritas cooperit multitudinem peccatorum 


‚ 14. Quid proderit fratres mei si fidem quis dicat se habere opera autem non habeat] 


Conientio inter iudaeos et gentes sed ad ambos dirigitur 


responsum 
4% 

2. 16. Quid proderit] uobis in futuro quia non dederitis pauperibus пе- 
cessaria | 

„ 17. fides si поп habet opera mortua est in semet ipsam] hoc significat quia 
non excitat ad vitam habentem se quia fides est sine operi- 
bus quasi lucerna sine oleo tenebrosa 

„ 18. Sed dicet quis іш fidem habes et ego opera habeo] hic interrogatio est et 
discretio inter fidem et opera quae utraque simul prosunt 

„ o» Ostende mihi fidem tuam sine operibus] quasi dixisset invenies eum 
uacuam 

„ 19. Et daemones. credunt et contremiscunt] hoc ideo dixit ad exemplum 
quia nihil fides sine operibus prodest sed opera cum fide 
demones corpus non habent sed fidem uacuam quae (поп?) 
saluat eos 

„ 20. Uis autem scire o homo inanis] hic exemplum ueteris legis professum 
est ut commendat [commendet?] iustitiam 

‚ 21. Abraham pater noster nonne ex operibus iustificatus est] id est tamen quod 
operatus est et prius credidit et sic operatus est 

0 Offerens isaac filium suum super altare] locus autem іп quo factu [facta] 
haec oblatio moraim uocatur et interpraetatur lucida et ostensa 
quia [quod] de sion alio nomine intellegi potest et ideo specula 
sion interpretatur quia abrahae in illo loco salus humani 
generis ostensa est futura esse et in sion postea templum sa- 
lom[onjis constructum est 

per abraham pater deus per isaac filius dei per berbicem 


car[o] divina per ligna et altare crux christi significatur 


3, 1. Nolite plures magistri fratres mei] sed unum sentite hoc est fides et 

opus in salutem quia iudaei in opere gloriabantur gentiles 
in fide 

3, 1. Scientes quoniam maius iudicium swmitis] id est maiorem uindictam 
pro multitudine magistros [magistrorum?] quam unum sentire 

„ 2. Si quis in verbo non offendit hic perfectus. est vir] quod ante fidem cum 
opere confirmans et opus cum fide similiter obseruat in lin- 
gua sua 

» 5. Modicum quidem membrum est et magna exultat] magna eleuatio in glo- 
rificatione 

„ 12. Num quid potest Jratres mei ficus uuas facere aut uitis ficus] ut non po- 
test arbor mala fructus bonos et cetera 

4, 5. Ad inuidiam concupiscit spiritus" qui in habitat in uobis] Ше carnalis spi- 
ritus contra alios 

„ 6. maiorem autem dat gratiam] id est humilibus 

* 9. Miseri estote, Et lugete et plorate] ut beati qui lugent nunc erunt 

„ 15. Pro eo ut dicatis si dominus uoluerit] ideo dixi uobis 

5, 3. Et erugo eorum in testimonium uobis erit] id est quod in illis erugo 
uidetur et manducauit carnes id est adsidua cura pro eis ac 
sollicitudo | 

„ 9. In die occisionis addixistis occidistis iustum] id est іп christi passione 

addixistis id est inter uosmet ipsos ad alterutrum 
» 7. Patientes igitur estote fratres usque ad adventum domini] responsio illis qui 

Hae adnotationes vetustae, quo rectius aestimentur tutiusque in rem 
tuam verti possint, paucis videntur esse illustrandae. 

Ac primum quidem illas VIII p. Chr. n. saeculo scriptas esse ex 
ipso scripturae qua conceptae sunt genere 1. e. cursivo, quo Anglosaxones 
illo aevo utebantur, elucet. Cuius rei testem habeo ms. quatuor evangelio- 
rum codicem itidem Fuldae asservatum, ratione simillima licet minus bene 
exaratum, quem saeculo illo seriptum esse ex epilogo libri Arnulfiano 
recte perpenso apparet; de qua re propediem accuratius disputabo. 

Interpunctionis signa in ilis fere nulla; scriptio hic illic admodum 
negligens; ipsa seripturae compendia non semel inter se permutata; syl- 
labarum et verborum omissiones haud rarae; ita ut emendationibus com- 
pluribus opus fuerit, quas ut non scriptoris, sed meas esse novisses mi- 
noribus typis imprimendas parentheseosque signis instruendas curavi. 

Deinde unumquodque scholium scias binis signis, quorum alterum 
in ipsa saeri textus columna, alterum ad eius marginem appictum est, eum 
in finem esse instructum, ut ad quaenam textus verba explicanda singula 
scripta sint, legenti appareat. Aliquando tamen scriptor has notulas mi- 
nus accurate adscripsit, ita ut ad quemnam locum illa pertineant dubius 
haeserim; dico ea quae ad 1,5 et 6 scripta esse in editione proposui; 
quae num ad alios locos rectius referantur ipse videas. Unde suspica- 
beris non uno tempore haec scholia esse conscripta. 

Sed eiusdem rei clariora etiam vestigia deprehenduntur. Ac- 
curate photographicas quae accedunt tabulas intuenti ipsa scholiorum 
scriptura aliquas tibi videbitur exhibere diversitates. Alia enim minori- 
bus scripta sunt characteribus, alia maioribus, alia acutiorl penna picta, 
alia hebetiori, alia nigro atramento, alia minus obscuro exarata. Tum 
vero ea, quae majusculae seriptionis sunt, animadvertes textui ita esse 
adaptata, ut ad ipsum latus eorum, quibus explieandis inserviunt, sint 
scripta; quae minusculae, in varios locos dispersa. Qua ex re sequitur, 
eorum quae maiori charactere scripta sunt schohorum originem tempore 
priorem esse; reliquorum posteriorem. Porro altera cum alteris compa- 
rans, quamvis universe eandem utriusque seriptionis indolem esse non nega- 
veris, tibi persuadere vix poteris, eadem manu ambo genera esse exarata. 
Nam ex. gr. litterae b, quam ad medium tabulae tertiae marginem dexte- 
rum in vocabulo bonorum grandiuseule scripto cernis, unco instructam 
aculeo in ,minutiori scholiorum genere nullum invenitur vestigium. Et 
quae in eodem scholio forma rigida et angulata utuntur litterae c et 7, 

in altero genere videntur pennae ductu elegantiori magisque rotundo excel- 
lere. Cuius rei luculentum exemplum in eo, quod fere in eodem quem modo 
dixi loco scriptum est, scholio bipartito, cuius pars prior vocabula rigi- 
dius scripta exhibet per actum animae, posterior verba multo venustius 
picta consummatum erit et quae sunt reliqua, vides exstare. Quod scho- 
lorum inter se discrimen ut in textu edito significarem, ea quae primitivi 
generis esse mihi quidem videbantur, binis includenda putavi asteriseis. 

Restat quaestio de autore sive de autoribus. Ка vero tam gravis 
est (ipsum enim S. Bonifacium haec manu sua scripsisse sunt qui conten- 
derint contendantque, Schannati quidem obloquiis haud convicti) ipsiusque 
codicis ad historiam tantopere attinet, ut quae de ea re dicenda sunt, 
iustius ad futuram totius libri manuseripti editionem differri. videantur. 

Quae sequuntur tabulae adiuvante artifices Amando Keitz, biblio- 
thecae Fuldensis praefecto observantissimo atque de ipsa codicis editione 
optime merente, quam accuratissime sunt confectae. (Quarum prima no- 
bilem illam libri Actorum subscriptionem, ipsa Victoris episcopi Capuani 
manu exaratam, ex qua quae codicis sit aetas facillime dignoscitur, tibi 
exhibet; secunda vero et tertia, Кереш photographi Cassellani opus, scho- 
liorum maxime causa adiectae sunt, quorum utrum duplex sit genus an 
simplex a viris archaeologis tam promte nune videtur inde probari posse 
ac si itinere Fuldam facto has ipsius codicis paginas oculis habeant sub- 
iectas. Quibus ex tabulis quid secundum regulas diplomaticas statuen- 
dum existiment si qui mecum communicare voluerint, gratum me inve- 
nient institutionis suae sagacioris acceptorem; equidem, quid ad dirimen- 
dam rem ancipitem ipsum scholiorum argumentum facere videatur, spero 
fore ut suo tempore copiosius possim proferre. 


BEROLINI TYPIS ACADEMICIS. 

